Öt kreatívipari vállalkozás az induló mentorprogramban - Márkamonitor
Főoldal / Márkák / Öt kreatívipari vállalkozás az induló mentorprogramban
2014-09-02 2018-08-22 Márkamonitor455
Elindult a Design Terminál mentorprogramja, melynek célja, hogy néhány éven belül globális jelenlétet is elérni képes magyar kis- és középvállalkozások sikerét alapozza meg.
A Design Terminál kreatívipari vállalkozások számára azzal a szándékkal hirdetett mentorprogramot, hogy szabadalmi jogi, üzletfejlesztési és márkaépítési területen is felkészülten lépjenek a nemzetközi piacra. A szakmai stáb tagjai többek között: Ács Zoltán, a Design Terminál inkubációs program vezetője; Szegner Balázs, az Equilor Befektetési Zrt.üzletfejlesztési igazgatója; Batta Barnabás és Misetics Mátyás, a Mitte Communicationsstratégiai, illetve kreatív igazgatója; valamit Nemes Attila, a Kitchen Budapest társalapítója.
Összesen 54 pályázat érkezett be, melyből az első zsűrizést követően 14 vállalkozást juttatott tovább a szakmai stáb a második fordulóba, ahol már személyesen prezentálhattak és válaszolhattak a mentorokból álló zsűri kérdéseire. Közülük a The Four-t (divatmárka), az Anna Daubner-t (divatmárka), a Plié by Atelier-t (hajtogatható bútor), a Pos1t1on Collective-ot (bútor) és a Hard Body Hang-et (street workout eszközök) találták érdemesnek a mentorprogramban való részvételre. A kiválasztás szempontjai voltak, hogy az adott vállalkozás termékei mennyire skálázhatóak, milyen vízióik vannak a márka jövőjét illetően, valamint a zsűri azokat a koncepciókat részesítették előnyben, melyek innovatívak, valamilyen szempontból új utakon járnak vagy egy fontos problémát oldanak meg.
„A program abban segít, hogy ezek a csapatok ne vérezzenek el azokon a piacokon, ahol már évtizedek óta erős a verseny. Jól összerakott csapatként, ügyesen pozícionált márkaként, a szükséges sales, jogi és iparjogvédelmi segítséggel felvértezve lépjenek nemzetközi szintre” – mondta Ács Zoltán, a Design Terminál inkubációs program vezetője.
Az elkövetkező időszakban a mentorok felmérik a csapatokat és azt, hogy milyen területen van leginkább szükségük mentorálásra, majd a közösen meghatározott célok mentén elindul a fél éves munkafolyamat.
A mentorprogram mellett a Design Terminál ingyenes konzultációs programmal is segíti a kreatívipari szereplőket, a befektetők számára pedig iparági elemzésekkel népszerűsíti a magyar kreatív vállalkozásokat.
(A Design Terminál fotóján Daubner Anna és Szegner Balázs)
ács zoltán anna daubner design design terminál hard body hang kitchen budapest mentorprogram mitte communications plie by atelier pos1t1on sport the four
Közel négyezren buliztak a Dreherben
Nagy siker a Wizz, a Heinemann és a Budapest Airport közös akciója
2018-04-26 2018-07-13 Márkamonitor
A HELL ENERGY ingyen adja a C-vitamint és a D-vitamint a fogyasztóinak a HELL Classicban
2020-03-27 Szaszin Ede